เจ้าหญิงอลิซแห่งบัทเทินแบร์ค

เจ้าหญิงอลิซแห่งบัทเทินแบร์ค (; วิกตอเรีย อลิซ เอลิซาเบธ จูลี มารี; 25 กุมภาพันธ์ ค.ศ. 1885 - 5 ธันวาคม ค.ศ. 1969) เป็นพระราชมารดาของเจ้าชายฟิลิป ดยุกแห่งเอดินบะระ และพระสัสสุใน สมเด็จพระราชินีนาถเอลิซาเบธที่ 2 แห่งสหราชอาณาจักร พระราชอัยยิกา (ย่า) ใน สมเด็จพระเจ้าชาลส์ที่ 3 แห่งสหราชอาณาจักร

ทรงเป็นพระราชปนัดดาของสมเด็จพระราชินีนาถวิกตอเรีย พระองค์ทรงประสูติใน ปราสาทวินด์เซอร์ และเติบโตในบริเตนใหญ่ เยอรมนี และมอลตา ทรงเป็นเจ้าหญิงเฮ็สเซินโดยกำเนิด และพระองค์ทรงเป็นสมาชิกของตระกูลบัทเทินแบร์ค ซึ่งเป็นสาขาหนึ่งของราชวงศ์ Hesse-Darmstadt พระองค์ทรงเป็นคนหูหนวกมาแต่โดยกำเนิด ภายหลังจากทรงอภิเษกสมรสกับ เจ้าชายแอนดรูว์ ใน ค.ศ. 1903 พระองค์ได้ทรงดำรงพระอิสสริยยศตามพระสวามีเป็น เจ้าหญิงแอนดรูว์แห่งกรีซและเดนมาร์ก พระองค์ทรงประทับอยู่ในกรีซจนกระทั่งราชวงศ์กรีซส่วนใหญ่ถูกขับไล่เนรเทศใน ค.ศ. 1917 เมื่อกลับมายังกรีซอีกครั้งในอีกไม่กี่ปีต่อมา พระสวามีทรงถูกประณามว่าเป็นส่วนหนึ่งสำหรับความพ่ายแพ้ของประเทศในสงครามกรีซ-ตุรกี (ค.ศ. 1919-1922) ก็ต้องถูกบีบบังคับให้เนรเทศอีกครั้ง จนกระทั่งสถาบันพระมหากษัตริย์ในกรีซได้รับการฟื้นฟูใน ค.ศ. 1935

ในปี ค.ศ. 1930 พระองค์ได้รับการวินิจฉัยว่าเป็นโรคจิตเภทและเข้ารับการรักษาในโรงพยาบาลในสวิตเซอร์แลนด์ ต่อจากนั้นทรงแยกกันอยู่กับพระสวามี ภายหลังจากพระองค์ทรงพักฟื้นจนหายดีแล้ว พระองค์ได้อุทิศเวลาส่วนใหญ่ที่เหลืออยู่ให้กับงานการกุศลในกรีซ พระองค์ทรงประทับอยู่ในเอเธนส์ในช่วงสงครามโลกครั้งที่สอง โดยทรงพระราชทานที่หลบภัยแก่ผู้ลี้ภัยชาวยิว ซึ่งพระองค์ได้รับการยอมรับว่าเป็น "ผู้ทรงคุณธรรมแห่งนานาประเทศ"(Righteous Among the Nations) โดย Yad Vashem สถาบันอนุสรณ์สถานการฆ่าล้างเผ่าพันธ์ุของอิสราเอล หลังสงคราม พระองค์ทรงประทับอยู่ในกรีซและก่อตั้งคณะนางพยาบาลแม่ชีนิกายกรีซออร์ทอดอกซ์ ที่เป็นที่รู้จักกันคือ คณะแม่ชีแห่งมาร์ธาและมารี

ภายหลังกอนสตันดิโนสที่ 2 แห่งกรีซ ทรงถูกบีบบังคับให้สละราชบังลังก์และประเทศกรีซถูกปกครองโดยทหาร ในปี ค.ศ. 1967 พระองค์ทรงได้รับเชิญจากพระโอรสและพระสุณิสาให้มาประทับอยู่ที่พระราชวังบักกิงแฮมในกรุงลอนดอน ซึ่งพระองค์ทรงสิ้นพระชนม์ในอีกสองปีต่อมา ในปี ค.ศ. 1988 พระศพของพระองค์ถูกเคลื่อนย้ายจากห้องนิรภัยในบ้านเกิดของพระองค์คือ ปราสาทวินด์เซอร์ ไปยังโบสถ์เซนต์มารีย์ มักดาเลนา ที่สำนักชีนิกายรัสเซียออร์ทอดอกซ์ ซึ่งมีชื่อเดียวกันกับภูเขามะกอกเทศในกรุงเยรูซาเลม

พระชนม์ชีพวัยเยาว์
เจ้าหญิงอลิซประสูติเมื่อวันที่ 25 กุมภาพันธ์ ค.ศ. 1885 ณ ห้องผืนพรมถัก ปราสาทวินด์เซอร์ ต่อหน้าพระพักตร์ราชินีนาถวิกตอเรีย พระปัยยิกา จากการเชิญของพระองค์Vickers, p. 2 พระองค์เป็นพระธิดาพระองค์ใหญ่ใน พระองค์ชายลูทวิช และ สมเด็จหญิงวิคโทรีอา ซึ่งเป็นพระธิดาองค์ใหญ่ใน ฟ้าหญิงอลิซ พระราชธิดาองค์รองในราชินีนาถวิกตอเรีย และ เจ้าชายอัลเบิร์ตแห่งซัคเซิน-โคบวร์คและโกทา

ฐานันดรและพระอิสริยยศ
 25 กุมภาพันธ์ 1885 - 6 ตุลาคม  1903: เฮอร์เซอรีนไฮเนส เจ้าหญิงอลิซแห่งบัทเทินแบร์ค (Her Serene Highness Princess Alice of Battenberg)
 6 ตุลาคม 1903 - 5 ธันวาคม 1969: เฮอร์รอยัลไฮเนส เจ้าหญิงแอนดรูว์แห่งกรีซและเดนมาร์ก (Her Royal Highness Princess Andrew of Greece and Denmark)
 ตั้งแต่ปี 1949 บางครั้งทรงเป็นที่รู้จักในนาม มหาธิการิณีอลิซ-เอลิซาเบธ (Mother Superior Alice-Elizabeth)

ราชตระกูล
+พระบรรพชนสามรุ่นของเจ้าหญิงอลิซแห่งบัทเทินแบร์ค เจ้าหญิงอลิซแห่งบัทเทินแบร์ค พระบิดา:หลุยส์ เมานต์แบ็ตเทน มาควิสแห่งมิลฟอร์ด ฮาเวน พระอัยกาฝ่ายพระบิดา:อเล็คซันเดอร์ เจ้าชายแห่งเฮ็สเซิน-ดาร์มชตัท พระปัยกาฝ่ายพระบิดา:ลุดวิกที่ 2 แกรนด์ดยุกแห่งเฮสส์และไรน์ พระปัยยิกาฝ่ายพระบิดา:วิลเฮลมินาแห่งบาเดิน พระอัยยิกาฝ่ายพระบิดา:ยูลีอา ฟอน ฮอเกอร์ พระปัยกาฝ่ายพระบิดา:เคานต์ โยฮัน โมริซ ฟอน เฮาค์  พระปัยยิกาฝ่ายพระบิดา:โซฟี เดอ ลา ฟองแต็น พระมารดา:เจ้าหญิงวิคโทรีอาแห่งเฮ็สเซินและริมไรน์ พระอัยกาฝ่ายพระมารดา:ลูทวิชที่ 4 แกรนด์ดยุกแห่งเฮ็สเซิน พระปัยกาฝ่ายพระมารดา:คาร์ลแห่งเฮสส์และไรน์ พระปัยยิกาฝ่ายพระมารดา:เอลิซาเบธแห่งปรัสเซีย พระอัยยิกาฝ่ายพระมารดา:อลิซแห่งสหราชอาณาจักร พระปัยกาฝ่ายพระมารดา:อัลเบิร์ตแห่งซัคเซิน-โคบูร์กและโกทา พระปัยยิกาฝ่ายพระมารดา:วิกตอเรียแห่งสหราชอาณาจักร

เชิงอรรถ

 แหล่งข้อมูลอื่น 
 เจ้าหญิงอลิซแห่งบัทเทินแบร์ค - Yad Vashem 

อ้างอิง

หมวดหมู่:พระราชปนัดดาในพระราชินีวิกตอเรีย
หมวดหมู่:ราชวงศ์กลึคส์บวร์ค
หมวดหมู่:เจ้าหญิงกรีก
หมวดหมู่:ตระกูลบัทเทินแบร์ค
หมวดหมู่:ผู้ที่เป็นโรคจิตเภท